Den 27/01/2015 afleverede jeg min Sony Xperia Z mobiltelefon til Telenors butik i Field til reparation pga at skærmen efter opkald gik i sort og nogle gange begyndte kameraet af sig selv at fotografere. I butikken mente de, at det var en software fejl. Telefonen blev sendt til Telenors service center.

Jeg vil gøre opmærksom på at Telenors butikschef, som selv ekspederede mig, konstaterede og noterede ovennævnte fejl på Service kvittering nr. R2067891. Han har ikke konstateret eller noteret at telefonen havde skade eller at skærmen var revnet, som værkstedet senere har påstået.

Telenor havde ombyttet telefonen den 06/09/2013 efter forsikringsskade til tidligere ejer, som jeg købte telefonen af i maj 2014. Jeg har brugt telefonen indtil jeg afleverede den i butikken sammen med ombytnings kvitteringen fra Telenor, da der stadig var reklamationsret på telefonen til 05/09/2015 ifølge købeloven.  
Den 09/02/2015 fik jeg at vide fra værkstedet at telefonens skærm var uoriginal, og at man derfor ikke ville gøre noget ved den, da skærmen var blevet udskiftet på et andet værksted. 
Da jeg ingen mulighed havde for at dokumentere det modsatte, bad jeg dem sende telefonen retur, da telefonen havde fungerede siden jeg købte den.  
Den 12/02/2015 skulle jeg afhente telefonen i Telenors butik i Field efter 16 dages ventetid, men konstaterede med det samme, at nu fungerede telefonen overhovedet ikke. I butikken afprøvede de telefonen og konstaterede at touch ikke fungerede. Butikschefen så fejlen og ringede til værkstedet og fortalte, at telefonen ikke var skadet før den var sendt fra butikken. Han sendte telefonen tilbage til værkstedet, Service kvittering nr. R2075315. 

Samme dag ringede jeg til værkstedet og talte med en ansvarlig person og forklarede hende ovennævnte. Hun lovede at følge op på sagen og så kontakte mig i uge 9. Som lovet ringede hun til mig den 22/02 og fortalt mig at telefons touch skærmen var revnet.
Jeg forklarede hende at telefonen havde fungeret og at skærmen ikke var revnet ved indlevering. Hvis der var skade på telefonen eller skærmen, ville det stå på service kvitteringen. 

Den 09/03/2015 blev jeg ringet op af hende og informeret om, at de holdt fast på ikke at reparere telefonen, da skærmen var uoriginal og var udskiftet på andet værksted. Hun nævnte at de havde byttet telefonen 2 gange for tidligere ejer?? Jeg bad hende returnere telefonen.
Ifølge forbrugerstyrelsens rådgivning må Telenor ikke sende telefonen retur i dårligere stand end den, den blev indleveret i, hvad enten skærmen var original eller ej, og også at garanti/reklamationsret ikke bortfaldt pga at telefon var repareret på andet værksted.
Den 11/03/2015 fik jeg SMS om at jeg kunne afhente telefonen. Skærm var revnet og ramme lidt bukket. Butikkens personale bekræftede, at telefon ikke var sådan ved indlevering, ellers ville de have skrevet det på service kvitteringen. 

Dvs telefonen blev ødelagt mens den var i Telenors varetægt, og de nu prøvede at lægge skylden på mig for at slippe fra ansvaret. 
Butikkens personale ringede til værkstedet flere gange, men fik at vide at værkstedschefen havde givet ordre til ikke at reparere telefonen !!

Måske loven er for hård hvad angår garantier og Telenor prøver at slippe fra reklamationsforpligtelser. Hvis de reparerede eller ombyttede telefonen for mig, ville de hæfte for yderligere 2 års reklamationsret, men et stort firma som Telenor burde ikke prøve at gå uden om lovgivningen. Jeg vil klage til forbrugerstyrelsen og på Telenors facebook side vil jeg lægge sagen til debat. Måske vil det vække Telenors samvittighed.

Med venlig hilsen
Youssef